ป้องกันโรคหนองในเทียมและป้องกันไม่ให้เกิดซ้ำอีก ให้แพทย์วินิจฉัย รักษาโรคหนองในเทียม
ถ้าแพทย์รักษาอาการติดเชื้อหนองในเทียมระยะแรกให้คุณแล้ว ให้เข้ารับการตรวจโรคนี้อีกครั้งในอีกประมาณ 3 เดือนและตรวจเป็นประจำทุก 3 เดือนหลังจากนั้น วิธีนี้จะช่วยให้คุณมั่นใจได้ว่า โรคนี้หายไปจากร่างกายของคุณแล้วและคุณก็จะไม่ติดเชื้ออีก  เข้ารับการตรวจโรคติดต่อทางเพศสัมพันธ์ต่อไปเมื่อเปลี่ยนคู่นอนใหม่ การกลับมาเป็นหนองในเทียมอีกครั้งนั้นเป็นเรื่องปกติมากๆ และมักจะรักษาด้วยยาปฏิชีวนะชุดเดียวกัน ถ้ามีการติดเชื้ออีกครั้งหลังจากตรวจพบว่าหายแล้ว ก็แสดงว่าเป็นการติดเชื้อครั้งใหม่ อย่าใช้ผลิตภัณฑ์ชำระล้างช่องคลอดถ้าคุณเป็นหรือเคยเป็นโรคหนองในเทียม เพราะผลิตภัณฑ์เหล่านี้จะไปฆ่าแบคทีเรียที่ดีและเพิ่มโอกาสในการติดเชื้อหรือการกลับมาติดเชื้ออีกครั้ง วิธีรักษาโรคหนองในเทียมที่ดีที่สุดก็คือ การป้องกันไม่ให้เป็นตั้งแต่แรก การใช้ถุงยางอนามัยและจำกัดจำนวนคู่นอนของคุณจะช่วยลดโอกาสติดเชื้อหนองในเทียมหรือป้องกันไม่ให้กลับมาเป็นอีก  ใช้ถุงยางอนามัยทุกครั้งที่มีเพศสัมพันธ์ แม้ว่าถุงยางอนามัยจะไม่สามารถกำจัดความเสี่ยงต่อการเป็นโรคหนองในเทียมได้ทั้งหมด แต่มันก็ช่วยลดความเสี่ยงได้  ระหว่างการรักษาให้งดเว้นการมีเพศสัมพันธ์หรือกิจกรรมทางเพศทุกชนิด รวมทั้งการมีเพศสัมพันธ์ทางทวารหนักและทางปากด้วย การละเว้นการมีเพศสัมพันธ์สามารถช่วยไม่ให้คุณกลับมาติดเชื้ออีกครั้งหรือแพร่โรคติดต่อทางเพศสัมพันธ์ไปยังคู่นอนของคุณได้  ยิ่งคุณมีคู่นอนมากเท่าไหร่ คุณก็ยิ่งเสี่ยงที่จะเป็นโรคหนองในเทียมมากขึ้นเท่านั้น พยายามจำกัดจำนวนคู่นอนเพื่อลดความเสี่ยง และใช้ถุงยางอนามัยเมื่อมีเพศสัมพันธ์กับคู่นอนเสมอ ปัจจัยบางอย่างอาจเพิ่มความเสี่ยงต่อการติดเชื้อหนองในเทียมได้ การตระหนักถึงปัจจัยเสี่ยงจะช่วยลดโอกาสที่คุณจะติดเชื้อได้  ถ้าคุณอายุต่ำกว่า 24 ปี คุณก็มีโอกาสเสี่ยงที่จะเป็นโรคนี้มากกว่า  ถ้าในช่วงปีที่ผ่านมานี้คุณมีคู่นอนหลายคน คุณก็มีโอกาสที่จะเป็นโรคหนองในเทียมมากขึ้น  การไม่ใช้ถุงยางอนามัยอย่างสม่ำเสมอเพิ่มความเสี่ยงที่จะติดเชื้อหนองในเทียม  ถ้าคุณมีประวัติเป็นโรคติดต่อทางเพศสัมพันธ์มาก่อนรวมทั้งโรคหนองในเทียมด้วย คุณก็มีความเสี่ยงที่จะติดโรคมากขึ้น แม้ว่าโรคหนองในเทียมมักจะแสดงอาการบางอย่างตั้งแต่เริ่มแรก แต่ก็ต้องสังเกตอาการอื่นๆ ที่คุณเป็นด้วย ปรึกษาแพทย์เพื่อให้แพทย์วินิจฉัยอย่างแน่ชัด ถ้าคุณสังเกตได้ถึงสัญญาณของโรคหนองในเทียม โดยเฉพาะอย่างยิ่งถ้าคุณมีเพศสัมพันธ์แบบไม่ป้องกัน  โรคหนองในเทียมเป็นได้ทั้งชายและหญิง และเป็นเรื่องปกติถ้าจะกลับมาเป็นใหม่  การติดเชื้อโรคหนองในเทียมในระยะแรกๆ จะแสดงอาการเพียงเล็กน้อย และถึงจะมีสัญญาณเตือน แต่อาการที่แสดงหลังจากได้รับเชื้อมา 1–3 สัปดาห์ก็จะเป็นอาการที่ไม่ร้ายแรงนัก  อาการทั่วไปของโรคหนองในเทียมได้แก่ ปัสสาวะเจ็บ ปวดท้องน้อย มีของเหลวออกจากช่องคลอดในผู้หญิง มีของเหลวออกจากองคชาติในเพศชาย รู้สึกเจ็บขณะมีเพศสัมพันธ์ มีเลือดในช่วงที่ไม่มีประจำเดือนและหลังจากมีเพศสัมพันธ์ในผู้หญิง หรือปวดอัณฑะในผู้ชาย ถ้าคุณมีอาการของโรคหนองในเทียม ได้แก่ มีของเหลวออกจากอวัยวะเพศ หรือคู่นอนเปิดเผยว่าเขาเป็นโรคหนองในเทียม ให้นัดพบแพทย์เพื่อทดสอบและยืนยันผลการวินิจฉัย เพื่อหาวิธีรักษาที่ดีที่สุดสำหรับคุณ  บอกแพทย์ถึงอาการที่คุณเป็น สัญญาณของโรคหนองในเทียมที่คุณสังเกตได้ รวมทั้งถ้าคุณมีเพศสัมพันธ์แบบไม่ป้องกันด้วย ถ้าคุณเคยเป็นโรคหนองในเทียมมาก่อนและกลับมาเป็นอีก ให้ติดต่อแพทย์เพื่อขอใบสั่งยา ถ้าแพทย์สงสัยว่าคุณอาจเป็นโรคหนองในเทียม แพทย์อาจสั่งตรวจหรือทดสอบเพิ่มเติม การตรวจด้วยวิธีทั่วไปเหล่านี้สามารถวินิจฉัยโรคติดต่อทางเพศสัมพันธ์ได้อย่างแม่นยำ และทำให้แพทย์สามารถหาวิธีรักษาได้ง่ายขึ้นด้วย  ถ้าคุณเป็นผู้หญิง แพทย์อาจจะนำของเหลวจากปากมดลูกหรือช่องคลอด และส่งตัวอย่างไปตรวจที่ห้องปฏิบัติการ  ถ้าคุณเป็นผู้ชาย แพทย์อาจจะสอดสำลีก้านเล็กๆ เข้าไปในปลายองคชาติและเก็บของเหลวออกมาจากท่อปัสสาวะ จากนั้นแพทย์ก็จะส่งตัวอย่างไปตรวจที่ห้องปฏิบัติการ  ถ้าคุณมีเพศสัมพันธ์ทางปากหรือทางทวารหนัก แพทย์จะเก็บตัวอย่างจากปากหรือทวารหนักเพื่อตรวจหาโรคหนองในเทียม  ในบางกรณีปัสสาวะก็อาจใช้ตรวจสอบการติดเชื้อหนองในเทียมได้ ถ้าแพทย์วินิจฉัยว่าคุณเป็นโรคหนองในเทียม แพทย์จะสั่งชุดยาปฏิชีวนะให้คุณ ซึ่งเป็นวิธีเดียวที่จะรักษาโรคนี้ได้นอกจากการป้องกัน ปกติแล้วการติดเชื้อจะหายไปภายใน 1 หรือ 2 สัปดาห์  การรักษาในช่วงแรกจะเป็นยา Azithromycin (1 ก. รับประทานครั้งเดียว) หรือ Doxycycline (100 มก. รับประทานวันละ 2 ครั้ง 7 วัน)   ยาของคุณอาจจะรับประทานแค่ครั้งเดียว หรือคุณอาจจะต้องรับประทานทุกวันหรือวันละหลายครั้งเป็นเวลา 5 - 10 วัน  คู่นอนของคุณก็ต้องได้รับการรักษาด้วยแม้ว่าเขาจะไม่มีอาการของโรคหนองในเทียมก็ตาม ทั้งนี้เพื่อไม่ให้คุณกับคู่นอนแพร่โรคกันกลับไปกลับมา  อย่าแบ่งยารักษาโรคหนองในเทียมของคุณกับใคร ถ้าคุณตั้งครรภ์และเป็นโรคหนองในเทียม แพทย์อาจจะสั่งยา Azithromycin ในช่วงไตรมาสที่ 2 หรือ 3 ของการตั้งครรภ์เพื่อลดความเสี่ยงของการแพร่โรคไปยังลูกน้อย การติดเชื้อหนองในเทียมของคุณจะได้รับการรักษาระหว่างตั้งครรภ์ และเมื่อพบว่าเป็นโรคคุณก็จะต้องเข้ารับการตรวจอีกครั้งเพื่อให้แน่ใจว่าไม่มีการติดเชื้อแล้ว หลังคลอดแพทย์ก็จะตรวจอาการทารกที่เพิ่งคลอดและรักษาตามอาการ  ถ้าคุณคลอดแล้วแพร่โรคหนองในเทียมไปยังทารก แพทย์จะรักษาโรคด้วยยาปฏิชีวนะเพื่อป้องกันโรคปอดอักเสบหรือการติดเชื้อที่ดวงตาอย่างรุนแรง  แพทย์ส่วนใหญ่จะให้ยาหยอดตา Erythromycin Eye Ointment เพื่อป้องกันไม่ให้การติดเชื้อที่ดวงตาอันเกิดจากเชื้อหนองในเทียมมีผลต่อดวงตาของทารก   คุณและแพทย์ควรเฝ้าระวังโรคปอดอักเสบที่เกิดจากเชื้อหนองในเทียมอย่างน้อยช่วง 3 เดือนแรกของทารก  ถ้าทารกเป็นโรคปอดอักเสบที่เกิดจากเชื้อหนองในเทียม แพทย์น่าจะสั่ง Erythromycin หรือ Azithromycin ระหว่างการรักษาโรคหนองในเทียม คุณต้องงดเว้นกิจกรรมทางเพศทุกชนิด รวมทั้งการมีเพศสัมพันธ์ทางปากและทางทวารหนักด้วย วิธีนี้อาจช่วยให้คุณไม่แพร่โรคไปสู่คู่นอนและลดความเสี่ยงที่จะกลับมาติดเชื้ออีก  ถ้าคุณรับประทานยาแค่ครั้งเดียว ให้หลีกเลี่ยงกิจกรรมทางเพศเป็นเวลา 7 วันหลังจากรับประทานยา  ถ้าคุณรับประทานยาเป็นเวลา 7 วัน ให้งดกิจกรรมทางเพศตลอดระยะเวลาที่รักษา ถ้าอาการของหนองในเทียมยังอยู่แม้ว่าจะรักษาครบตามเวลาแล้ว คุณต้องพบแพทย์ให้เร็วที่สุด การจัดการและการรักษาอาการโรคหนองในเทียมจะช่วยให้คุณแน่ใจได้ว่า คุณจะไม่กลับมาเป็นอีก ติดโรค หรือเจอปัญหาที่ร้ายแรงกว่าเดิม การไม่บอกแพทย์ว่าคุณมีอาการหรือกลับมาเป็นหนองในเทียมอีกครั้งอาจทำให้เกิดปัญหาด้านระบบสืบพันธุ์ เช่น การติดเชื้อในอุ้งเชิงกราน ที่อาจจะไปทำลายอวัยวะสืบพันธุ์ถาวร และการตั้งครรภ์นอกมดลูก
เข้ารับการตรวจหนองในเทียมเป็นประจำ. อย่าใช้ผลิตภัณฑ์ชำระล้างช่องคลอด. มีเพศสัมพันธ์อย่างปลอดภัย. ตระหนักถึงปัจจัยเสี่ยง. สังเกตอาการและสัญญาณของโรคหนองในเทียม. ปรึกษาแพทย์. เข้ารับการตรวจ. เข้ารับการรักษาโรคหนองในเทียม. ตรวจและรักษาทารกเพิ่งคลอด. งดกิจกรรมทางเพศทุกชนิด. พบแพทย์หากอาการยังอยู่หลังเข้ารับการรักษาแล้ว.
https://www.wikihow.com/Treat-Chlamydia https://www.wikihow.com/Treat-Chlamydia https://www.wikihow.com/Treat-Chlamydia
Preventing Chlamydia and Recurrences Getting a Medical Diagnosis Treating Chlamydia